Zakonom o braniteljima, koji je stupio na snagu 2018. godine, snižena je dob za odlazak branitelja u starosnu mirovinu

Hrvatska je nakon gotovo 24 godine od akcije Oluja, odnosno završetka rata, dobila novih 1697 branitelja.

Novi branitelji taj su status uspjeli dokazati gotovo četvrt stoljeća nakon završetka rata jer je Zakonom o hrvatskim braniteljima iz Domovinskog rata sadašnja Vlada nanovo otvorila mogućnost da se taj status dokazuje, iako je prije toga krajnji rok bio do 2009. godine.

Sadržaj se nastavlja...

Broj novih branitelja vjerojatno se neće zaustaviti na tome jer su Ministarstvo obrane i Ministarstvo unutarnjih poslova, prema odgovorima na upit Novog lista, dosad dobili ukupno 10.600 zahtjeva za priznavanje tog statusa.

Znatno veći broj zahtjeva stigao je u MORH iz kojeg su rekli da su do 3. svibnja ove godine zaprimili ukupno 9529 zahtjeva za ostvarivanje statusta hrvatskog branitelja. Od toga su su riješili 2759 zahtjeva, njih 1367 pozitivno.

Zakonom o braniteljima, koji je stupio na snagu 2018. godine, snižena je dob za odlazak branitelja u starosnu mirovinu, a branitelji na osnovi svog statusa kad su umirovljeni imaju pravo i na minimalnu zajamčenu mirovinu koja je veća od one koju dobivaju ostali građani s istim godinama staža i života.

Prije nego što je ministar branitelja Tomo Medved zatvorio za javnost Registar branitelja, u njemu su bila 505.694 registrirana branitelja, piše Novi list.